Foto: KUN.UZ 13 fevral kuni Xalqaro biznes markazda iqtisodiy hamkorlik masalalari bo‘yicha birinchi O‘zbekiston-Koreya yig‘ilishi bo‘lib o‘tmoqda. KUN.UZ muxbirining xabar berishicha, O‘zbekiston delegatsiyasiga mamlakat bosh vaziri Abdulla Aripov, Koreya tomoniga esa bosh vazir o‘rinbosari, mamlakat moliya vaziri Kim Dong Yon rahbarlik qilmoqda. Shuningdek tadbirda qator vazirliklar rahbarlari ishtirok etishmoqda. O‘zbekiston-Koreya yig‘ilishi yakunlariga ko‘ra, tomonlar quyidagi hujjatlarni imzolashdi: 1. O‘zbekiston va Koreya Respublikasi o‘rtasida iqtisodiy hamkorlik bo‘yicha birinchi yig‘ilish protokoli; 2. Milliy kompleks tibbiyot markazini qurish to‘g‘risidagi Anglashuv memorandumi.